আর কিছুক্ষণ…মরুদেশে গরমেই ভারত পাকিস্তান হাইভোল্টেজ ম্যাচ

ওয়েব ডেস্ক: আর কিছুক্ষণ পরেই শুরু মহারণ। চির প্রতিদ্বন্দ্বী ভারত (India) ও পাকিস্তানের (Pakistan) হাইভোল্টেজ ম্যাচ। উত্তাপ বাড়ছে দুবাইয়ে (Dubai)। চ্যাম্পিয়ন ট্রফিতে (ICC Champions Trophy 2025) দুই প্রতিবেশীর মুখোমুখির লড়াইয়ে চড়ছে উত্তেজনার পারদ। সোশ্যাল মিডিয়াতেও দুই দেশের সমর্থকদের নানা মন্তব্য আবহাওয়া আরও ঊষ্ণ করেছে। ভারত জিতলে সেমিফাইনালে। পাকিস্তান হারলে বিদায়। কেমন থাকছে আজকে দুবাইয়ের আবহাওয়া? পূর্বাভাস অনুযায়ী, এই সময় তাপমাত্রা গরম থাকছে। বিকেলেই তাপমাত্রা থাকবে ৩৩ ডিগ্রি সেন্টিগ্রেড। সন্ধ্যায় তাপমাত্রা থাকবে ২৬ ডিগ্রি। আকাশ মেঘাচ্ছন্ন থাকতে পারে।

প্রতি মুহূর্তে জল্পনা চলছে দুই দলে প্রথম একাদশে কারা খেলবেন? শেষ পাওয়া খবর অনুযায়ী, ভারতের প্রথম একাদশ হতে পারে-রোহিত শর্মা (অধিনায়ক), শুভমান গিল, বিরাট কোহলি, শ্রেয়স আইয়ার, অক্ষর প্যাটেল, কেএল রাহুল (উইকেট কিপার), হার্দিক পান্ডিয়া, রবীন্দ্র জাদেজা, কুলদীপ যাদব, হর্ষিত রানা, মহম্মদ শামি।

আরও পড়ুন: পাকিস্তানের বিরুদ্ধে দলে কি কোনও পরিবর্তন করবে ভারত?

পাকিস্তানের প্রথম একাদশ হতে পারে-বাবর আজম, ইমাম উল হক, সৌদ শাকিল, মহম্মদ রিজওয়ান (অধিনায়ক ও উইকেট কিপার), সলমান আলি আঘা, তৈয়াব তাহির, খুশদিল শাহ, শাহিন শাহ আফ্রিদি, নাসিক শাহ, হ্যারিশ রউফ, আব্রার আহমেদ।